Til foreldre på 1.-4.trinn ved Kvernevik skole

**Informasjon om prosjektet Helhetlig skoledag**

Skoleåret 2022-2023 skal Kvernevik skole delta i prosjektet Helhetlig skoledag. Prosjektet er politisk vedtatt av Stavanger kommune, og skal gjennomføres kommende skoleår, med mulighet for forlengelse skoleåret 2023-2024.

Kvernevik skole er så heldige å ha blitt trukket ut som prosjektskole.

Alle elevene våre på 1.-4.trinn får delta.

Skoledagen blir organisert på en litt annerledes måte enn i dag og vil både inneholde undervisning, frilek, fysisk aktivitet, arbeidsøkter og flere måltider.

**Organisering av skoledagen:**

08.15-13.15: Undervisning og skolemat   
13.15.14.00: Frilek og fruktmåltid    
14.00-15.00: Fysisk aktivitet/arbeidsøkt/ulike aktiviteter med utgangspunkt i tverrfaglige tema i læreplanen

Vi vil også samarbeide med Sunde IL og Kulturskolen om aktivitetstilbudene. Det vil være ulike aktiviteter tilpasset på de ulike trinnene. I utgangspunktet vil aktivitetene planlegges og informeres om på ukeplanen, slik som undervisningen. I noen perioder kan det bli aktuelt å velge mellom ulike tilbud, f.eks. hvilken fysisk aktivitet en ønsker å delta i.

Målet med prosjektet er å gi et helhetlig og inkluderende tilbud for alle elever fra klokken 8.15 til 15.00. Vi har som målsetting å få til en god sammenheng mellom ulike aktiviteter på skolen.

Helhetlig skoledag er gratis for alle elevene. I tillegg vil det bli gitt et SFO-tilbud for de som trenger det, både før og etter skoledagen, og i skolens ferier. SFO-tilbudet vil være gratis for elevene på 1. trinn. Prisen for et SFO-tilbud for elever på 2.-4. trinn vil være 1344 kr.

Ta kontakt med skolens ledelse hvis dere har spørsmål om prosjektet.

Vi ser frem til å starte opp prosjektet til høsten!

Med vennlig hilsen

Lene M. Bredesen Marte Selseng   
rektor FAU - leder